# مركبه فضائيه

|  |  |  |  |
| --- | --- | --- | --- |
|

|  |  |  |
| --- | --- | --- |
|  | مركبه فضائيه |  |

 |
|   |
|

---

 |
| صنف من | آله بتطير ‏   |
| رمز ميركوسور | 8802.60.00  |
|  |
| تعديل
 |

مركبة فضاء دراجون كرو
**المركبه الفضائيه** (بالانجليزى: Spacecraft) هيا مركبة عندها القدرة على الوصول للفضاء الخارجى و فى الغالب بتكون جواها رائد فضاء واحد على الأقل، وبتتحط على صاروخ حامل عشان يطلعها للفضاء. أشهر أنواع المراكب الفضائية هيا المكوك الفضائى اللى بيقدر يشيل حمولة وزنها 32 طن.

## أنواع محركات المركبات الفضائيه

* **المحرك الكيميائى STAR-48:** هو أسرع صاروخ كيميائى اتبنى محركه عشان اطلاق الأقمار الصناعية استخدم لأول مرة فى 1980. واستخدم فى اطلاق مسبار نيو هورايزونز اللى أقلع فى 2006 بالاعتماد على حرق مزيج من بيركلورات الأمونيوم مع الألومنيوم واللى زودت سرعة المسبار اللى رايح لكوكب بلوتو لحوالى 5793 كم/ساعة. وصلت نيو هورايزونز لبلوتو وقمره فى شهر يوليه 2015.
* **محرك الدفع الأيوني:** بتعتمد نفاثات الأيون على تأثير الكهرومغناطيسيه عشان تسرع الجزيئات المشحونه لبرا المركبة الفضائية و تولد قوة دفع بتوصل ل50 ضعف قوة الدفع اللى بتتولد من الصواريخ الكيميائية. أول استخدام ليه كان فى 1998 وبيستخدم دلوقتى بشكل أساسى فى محطات الأقمار الصناعية زى NASA’s Deep Space 1 اللى اطلقت فى 1998. مركبة DAWN اللى بتستكشف حزام الكويكبات دلوقتى بتستعمل محرك من النوع ده.
* **شراع شمسى Solar Sail:** زى ما بتعتمد الشراعات العادية على تجميع زخم المومينتم (كمية الحركة) من الرياح، بتشتغل الشراعات الشمسية بزخم أشعة الشمس، أول استخدام ليه كان فى 2010. اتجرب منه قليل بس فى الفضاء زى IKAROS اليابانى اللى اسمه LightSail أو الشراع الخفيف وNASA’s NanoSail-D.
* **محرك النبضة البلازمى External Pulsed Plasma Propulsion:** ممكن يكون أسرع محرك دفع اخترعه العلما لحد دلوقتى. محرك الدفع النبضى الخارجى للبلازما ممكن يفجر مئات الأسلحة انووية ورا المركبة، عشان هتطير المركبة قدام أمواج الصدمة. اتدرست الفكرة لأول مرة في1940 لكن هيا ماتقدرش تتنفذ بشكل تقنى. وصعب اوى تحقيق فكرة زى ديه عشان اطلاق مركبة عليها مئات الأسلحة النووية حاجة بعيدة كل البعد عن معايير السلامة. اختبر مبدأ الشغل بتاعها فى السنة 1957.
* **المحرك الانصهارى Fusion Rocket:** شبه محركات الصواريخ العادية لكن هو عنده مصدر حرارى فعال أكتر. الصواريخ الانصهارية بترفع حرارة الوقود وبتقذفه لبرا من ورا. العلما لسه بيجربوا الفكرة من وقت ظهورها فى 1970. العلما حدثوا فى مشروع ICAROS دراسة دايدالوس عشان أرجعو تخطيط الصواريخ الانصهارية لانهم استخدموا تقنيات حديثة. لحد أما ننتهى من الأبحاث اللى هتأدى لاختبار الانصهار على الأرض هتكون المحركات اللى من النوع ده صعبة تتعمل. متوقع ان المشروع يخلص فى 2030.
* **محرك قيادة الانبعاج الزمكانى Warp Drive:** هيا التكنولوجيا الوحيدة اللى تقدر تعدى الحاجز المقدس، حاجز سرعة الضوء. مبدأ الWarp Drive هيستخدم كميات كبيرة من الطاقة السالبة عشان تصنع فقعة فى الزمكان. واللى هيخلى الزمكان ينكمش قدام المركبة ويوسع وراها. عشان كده بدل ما تسافر فى الفضاء، تقدر طيارة النبعاج على حسب المنطق ده على السفر فى الفضاء بركوب التشوهات فى الزمكان. معاد جاهزية المشروع لسه ما اتحددش.

## لينكات برانيه

* مركبة فضائية – صور وتسجيلات صوتيه و مرئيه على ويكيميديا كومونز
* مركبة فضائية على موقع كيورا - Quora
* مركبة فضائية معرف مخطط فريبيس للمعارف الحره
* مركبة فضائية معرف جران منشورات الموسوعه الكتالانيه
* مركبة فضائية معرف جران منشورات الموسوعه الكتالانيه
* مركبة فضائية معرف المكتبه الوطنيه الفرنسيه (BnF)
* مركبة فضائية معرف قاعده بيانات الضبط الوطنيه التشيكيه
* مركبة فضائية معرف قاعده بيانات الضبط الوطنيه التشيكيه
* مركبة فضائية معرف مايكروسوفت اكاديمك
* مركبة فضائية معرف مكتبه الكونجرس (LCAuth)

## مصادر

لم يتم العثور على روابط لمواقع التواصل الاجتماعي.

 **مركبه فضائيه** فى المشاريع الشقيقه

---

* صور و ملفات صوتيه من كومنز